JohanHeinsen/ENO huggingface dataset:
Lolland-Falsters Stifts-Tidende, 1834-09-26
En Gaard, tilhørende Enken efter afgangne Justitsraad og Consumtionskasserer Møller, beliggende Mariebo Byes Klostergade, er underhaanden at faa tilkjøbs. Bygningerne, som alle ere Muur- og Bindingsværk med Tegltag og vel vedligeholdte, bestaae af 1) 20 Fag For- og 11 Fag Sidehuus, indrettede til Beboelse, hvori findes 15 større og mindre Værelser, foruden Kjøkken, Spisekammer, Vaskerhuus, Melkestue, Pigekammer, en stor og en mindre Kielder, samt et betydeligt Loftsrum; 2) et Tværhuus paa 7 Fag, indrettet til Bryggeri, Bageri og Rullestue m. m.; 3) et Sidehuus til Gaden paa 23 Fag, indrettet til Tørve stue, Kalkstue, Karlekammer, Portrum, Stald, Lo og Lade m. m.; 4) et Tværhuus paa 3 Fag, indrettet til Brændehuus, og 5) et Baghuus paa 5 Fag, indrettet til Sviinegel, Hønsesti og Locum. Til denne Gaard hører en stor og rummelig Gaardsplads og en Have, hvori de fineste Frugttræer, og bemærkes endvidere, at i Gaarden, som grændser umiddelbar til Byens saakaldte Nørres, har i forrige Tider været indrettet Brændeviinsbrænderi og drevet en betydelig Kjøbmands- og Kornhandel, samt at den er beliggende i Byens største og nærsomste Gade og fortrinlig skikket for denne Næringsdrivt. Sluttelig bemærkes, at to Trediedele af Kjøbesummen kan blive indestaaende i Eiendommen, no sagt i visse Aar, og at hele Gaarden kan tiltrædes 1ste Mai 1835, eller om ønskes kan endogsaa, paa nogle faa Værelser nær, den øvrige Leilighed af Kjøberen, modtages og afbenyttes i dette Efteraar. Liebhavere til denne Eiendom ville behagelig henvende dem desangaaende enten til Hr. Farver Feilberg i Kjøbenhavn, Admiralgade No. 159 1ste Sal, eller til Postmester Møller i Mariebo.
Lolland-Falsters Stifts-Tidende, 1834-09-26
Chocolade, udarbeidet ved Dampkraft til den største Fiinhed i P. Chr. Deichmans & Comps. Fabrik ved Kjøbenhavn falholdes til Fabrikpriser hos Hr. J. H. Heidenheim i Nysted og hos Hr. L. Wilchen i Mariebo. Tabt.
Lolland-Falsters Stifts-Tidende, 1834-09-26
Nysteds Markedsdag, den 23de ds., er paa Veien mellem Nysted og Mariebo tabt en Pakke med 5 a 6 Dusin Grimer af forskjellige Slags, samt noget fiint Reebslager-Arbeide, hvilke Sager den redelige Finder bedes at aflevere til Hr. Kjøbmand Henrichsen, Mariebo, imod at erholde en passende Douceur.
Lolland-Falsters Stifts-Tidende, 1834-09-26
Condition ønskes. Et ungt Menneske ønsker sig ansat som Bestyrer af en Mølle, og anbefaler sig med de bedste Vidnesbyrd, saavel om Duelighed som Møllebygger og Møller, som om Reelite. De herpaa Reflecterende ville ved Hr. C.H. Galthen i Mariebo erholde nærmere Underretning
Lolland-Falsters Stifts-Tidende, 1834-09-30
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 78. Trykt, forlagt og udgivet af C. F. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten. Tirsdagen den 30 September 1834.
Lolland-Falsters Stifts-Tidende, 1834-09-30
Udenlandsk. J Følge Skrivelse fra Lissabon af 9de de, er det i høi Grad betænkeligt med Don Pedros Befindende. Hans egentlige Sygdom angives at være Vattersot, Pairskammeret i Lissabon har nu besluttet Pressefriheden og billiget en affattet Trykkelov. Efter samme skal enhver Bogtrykker under 20 Milreis Straf angive Øvrigheden sin Bopæl, og, under 100 til 200 Milreis, Straf, forsyne ethvert Skrivt med sit Navn. Bogtrykkeren maa forsyne sig med Forfatterens Fuldmagt Saalænge ikke 6 Exemplarer ere uddeelte og 3 solgte ansees intet Skrivt som bekjendtgjort. Loven indeholder strænge personlige Straffe og Pengebøder for Antastelse af den romersk-catholske Religions Læresætninger, for umoralske Skrivter, for Angreb paa den kongelige Familie, paa begge Kamrenes Medlemmer, paa Statsraaderne, Dommerne og andre offentlige Embedsmænd, ligesom ogsaa paa fremmede Herskere og deres Stedfortrædere ved det portugisiske Hof.
Lolland-Falsters Stifts-Tidende, 1834-09-30
Med Borgerkrigen i Spanien er det endnu ikke kommet til noget Resultat. Capusinerklosteret i Vera blev den 7de ds paa Rodils Befaling afbrændt og de derværende Munke flygtede til Bjergene. J bemeldte Kloster skal være forefundet ligesaa mærkværdige som vigtige Skrivter. Da Klosteret var afbrændt og Rodimarscheret videre, kom Carlisterne ned fra Bjergene og indtoge atter Vera, hvor de paa ny indrettede deres Toldhuus og truede med at afbrænde Alcadens Huus, for at hævne Klosterets Ødelæggelse. Don Carlos staaer i Arrutla-Dalen. De sydfranske Blade fortælle, at Vergara er faldet i Don Carlos's Hænder. Andre Efterretninger modsige dette. Rodil gaaer frem med den yderste Strænghed. Alcadens Huus i Elisondo er paa Generalens Befaling gjort lige med Jorden, og enhver Jnsurgent, som tages tilfange, bliver strax skudt. Ligedan behandle Jnsurgenterne Dronningens Tilhængere. Der udøves de allerafskyeligste Grusomheder. Rodil har udsendt en Colonne, under Commando af Oberst Guerera, for at efterstræbe Don Carlos's egen Person. J Egnen af Siquenza er udbrudt en Opstand af 800 Carlister, som anføres af Merino. – De spanske Ministres Nederlag bekræfter sig for saavidt, at de Personer, hvoraf Man venter det ny Cabinet sammensat, nævnes, Adskilligt.
Lolland-Falsters Stifts-Tidende, 1834-09-30
Den franske Prinds af Joinville er paa Fregatten "Galatheel ankommet til Mundingen af Tejo, hvorfra han strax afsendte Depescher til Frankrig. Den høie Reisende havde været syg i nogle Dage, men befandt sig bedre ved Efterretningens Afgang. Fregatten skal snarest muligt afseile til Azorerne.
Lolland-Falsters Stifts-Tidende, 1834-09-30
Den 14de ds, ankom det kgl. nederlandske Linieskib "Zeenw og Briggen "Snelbeids til Portsmouth, hvor de bleve saluteret af Linieskibet "Victorv og Batterierne.
Lolland-Falsters Stifts-Tidende, 1834-09-30
Den unge Prinds af Oranien indtraf den 16de til London.
Lolland-Falsters Stifts-Tidende, 1834-09-30
Capitain Ross er vendt tilbage til London fra sit Besøg ved Hofferne i Danmark, Sverrig og Rusland. Han arbeider nu paa Beskrivelsen af sin Polar-Ervedition, hvorpaa alt er subscriberet for 3,000 Exemplarer.
Lolland-Falsters Stifts-Tidende, 1834-09-30
Alle nordiske Hoffer have ogsaa tegnet sig.
Lolland-Falsters Stifts-Tidende, 1834-09-30
J Westminster-Abbediet er nu opført et Monument for den berømte Canning. Samme bestaaer af en hvid Marmorstatue, forestillende Ministeren iført en Senator Toga og i Taler-Stilling, med en passende Jndskrivt. Den franske Exminister, Grev Montbel, imellem 60 og 70 Aar gl. og Enkemand, har nylig i Wien formælet sig med den smukke og rige ungerske Grevinde Zigrai, der ikke er mere end 20 Aar. Hans Venner, som paa den senere Tid havde bemærket en vis Tungsindighed hos denne ellers saa muntre Selskabsmand, glædede sig ret til dette Parti, men strax efter Brylluppet tog Tungsindigheden desværre saadan Overhaand, at den nu er bleven til formeligt Vanvid. Greven har nemlig faaet den fire Jdee, at Man vil slæbe ham paa Ska fortet, fordi han har forraadt østerrigske Stats-Hemmeligheder.
Lolland-Falsters Stifts-Tidende, 1834-09-30
Fra London meldes, at et af Jern samme Sted bygget Dampskib nylig er løbet af Stabelen. Det er af 270 Læsters Drægtighed og bestemt til at befare NederShannon, fra Limerick til Havet. Dette Skib er forsynet med fire vandrætte Lag, der deele det i fem Rum Heraf følger, at om noget af disse skulde brydes ved Stød mod Klipper o. s. v., haves endda Svømmekraft nok tilbage ved de øvrige Rum til at holde Skibe flot.
Lolland-Falsters Stifts-Tidende, 1834-09-30
En Tydsker fra Storhertugdømmet Baden har gjort en Opfindelse, hvorved alle store Krigs- og Koffardiskibe kunne sikkres imod Skibbrud ved Storm. Opfinderen, som har sendt Modellen til det engelske Admiralitet, har tilbudt at lade samme undersøge af fire Skibskyndige af den engelske Handels=Marine og tre af Krigs Marinen; dersom disse Mænd forkaste Opfindelsen, fordrer han ingen Godtgjørelse for Modellerne. De umaadelige Skatte og Afgivter i England skildrer en aandrig engelsk Skribent saaledes: "Vi betale Skat af Alt, hvad gaaer ind i Munden og bedækker Ryggen eller kommer under Foden; Skat af Alt, hvad Man gjerne seer, hører, føler, smager og berører; Skatter for Varme, Lys og Bevægelse; Skatter for Alt paa Jorden, paa Søen og under Jorden, for Alt, hvad der kommer fra Udlandet og hvad der voxer hjemme; Skatter for raae Arbeidstoffe; Skatter for enhver ny Værd, som Erhvervfliden giver en Ting; Skatter for de Saucer, som fordærve Menneskets Spiselyst, og for Lægemidlet, som helbreder ham, for Hermelinen, som smykker Dommeren, og for Strikken, hvormed Man hænger Forbryderen, for den Fattiges Salt og den Riges Kryderi, for Ligkistens Messingsom og for Brudens Baand. Skoledrengen pidsker sin beskattede Top, Ynglingen rider paa en beskattet Hest med en beskattet Tømme paa en beskattet Gade, og den døende Englænder holder sit Lægemiddel, som har betalt syv Procent, i en Skee, som maa betale femten Procent, kaster sig tilbage paa sit Kattuntæppe, som har betalt to og tyve Procent, gjør sit Testament paa et Ark stemplet Papiir til otte Pund Sterling og døer i Armene paa en Apotheker, som har betalt 100 Pund for Privilegiet, at dræbe ham. Hans hele Eiendom belægges med Skat fra to til ti Procent. Høiere Afgivter forlanges, naar han vil lade sig begrave i Kirken, hvor hans Dyder anprises Efterverdenen paa beskattet Marmor; og han gaaer til sine Fædre, for ikke meere at lade sig beskatte.
Lolland-Falsters Stifts-Tidende, 1834-09-30
Den sardinske Brig "Aqvilla, er paa Farten fra Gibralter til Genua bleven overfaldet og udplyndret af 5 Baade fra den maroccanske Kyst. Til Lykke vare to mohriske Kjøbmænd ombord, som afholdt Røverne fra at myrde Besætningen, der bestod af 11 Personer. Barbarerne pralede ogsaa af, at have capret 27 større og mindre af forskjellige Nationers Handelskibe.
Lolland-Falsters Stifts-Tidende, 1834-09-30
En høitidelige rørende Jordefærd fandt den 13de ds. Sted i Berlin, nemlig en ung Artilleri-Officiers, Hr. v. Owstin, som havde paadraget sig Døden Følgerne af at have, med næsten overmenneskelig Anstrængelse, reddet 5 Menneskers Liv, der vare kantrede med en Baad i Rhinstrømmen.
Lolland-Falsters Stifts-Tidende, 1834-09-30
J Jsarkredsen følge Jldebrandenne saa hyppigt paa hverandre, at der haves Formodning om en Mordbrænder-Bande. Ved en saadan Brand i Rosenheim reddede en Jsralit, ved Navn Nathan, 5 Børn, men omkom, da han vilde redde det sjette.
Lolland-Falsters Stifts-Tidende, 1834-09-30
J Staden Nowogeorgiewsk, i Gouvernementet Cherson, blev for nogen Tid siden en Borger Pristschepoffs Kone lykkelig forløst med tre Drenge og een Pige, der ere ved fuldkommen Helbred.
Lolland-Falsters Stifts-Tidende, 1834-09-30
Pesten huserer flemt i Constantinopel. Til Brüssel indløb den 17de ds. Efterretning om, at Cholera var med stor Heftighed udbrudt i Ghents Arresthuus. Samme Sygdom hærier endnu slemt forskjellige Egne af Norge.
Lolland-Falsters Stifts-Tidende, 1834-09-30
Fra Sverrig ere Efterretningerne omtrent de samme som forhen.
Lolland-Falsters Stifts-Tidende, 1834-09-30
Flere Egne af Schweiz ere i Slutningen af August Maaned, især den 26de og 27de, hjemsøgte af et frygteligt Uveir. En 8 Dage vedholdende Regn, der flere Gange gik over til stærke Skybrud med Torden, Lynild og Hagel, i Forening med de optøede Sneemasser paa Bjergene, foraarsagede, at selv de mindste Bækkeoverstege deres Bredder, og Ødelæggelse og Død udbredtes i Graubündens og Veltlins Dale. Mange Landsbyer, Kirker og enkelte Bygninger bleve tildeels ødelagte ved Rhinens og Bjergstrømmenes Oversvømmelse; Broerne bortrevne og Veiene paa mange Steder gjorte ufremkommelige. Hele Over=Engadin var forvandlet til en So, og store, fra Bjergskrænterne nedrullede Jismasser faaes, uagtet det vedholdende Soelskin, at henligge usmeltede paa tredie Dag. Antallet af de omkomne Mennesker lader sig endnu ikke bestemme. Fra Wallis og Canton Uri lyde Beretningerne ogsaa sørgeligt. Med de rivende Strømme førtes druknede Dyr, Ruiner af Huse og oprykkede Træer til Martinach, og SimplonVeien ubrugelig. - Det samme Uveir har raset i det østlige Frankrig. J St. Etienne og Omegnen er den anrettede Skade uberegnelig. J Staden selv er ingen Mennesker omkomme; men desto flere paa Landet. over 20 Byer ere Huse, Fabriker og Møller bortrevne. og mange Familier ere uden Brød og Huusly. Ligeledes er hele Over-Jtalien hjemsøgt af Uveiret. Staden Padua har især liidt. Her begyndte det med en stærk Sirocco Vind, hvorpaa Vinden fra tre Hjørner stødte sammen og medførte en forfærdelig Regn med Hagel af den usædvanligste Størrelse. Der gaves næsten intet Huus, uden at Taget jo var afrevet og Vinduerne ituslagne. Bibliotheker, Archiver, Kirker, kostbare Mesterværker, Alt har liidt, og Landmandens Haab, som var oplivet ved Regnen efter den overordentlige Tørke, er atter kuldkastet. J Lombardiet ere ved Flodernes Oversvømmelse hele Landsbyer, Huse og Broer bortskyllede, og mange Mennesker have tilsat Livet. J Tyrol er blandt flere den prægtige Vei fra Mailand over Bormio til Monte-Stelvio, samt en Deel af den nye Vei fra Venedig til Pusterdalen, ødelagt ved Uveiret.
Lolland-Falsters Stifts-Tidende, 1834-09-30
Ogsaa i Genua, Turin og mangfoldige flere Steder har det anrettet de skrækkeligste Ødelæggelser.
Lolland-Falsters Stifts-Tidende, 1834-09-30
Vesuv har ogsaa i denne Tid været mere end sædvanlig uroligt. Natten til den 25de Aug. fandt et stærkt Udbrud Sted, og ved Keglens Fod dannede sig en ny Aabning, hvoraf strømmede Jld og Lava i Mængde. Men den 27de blev Ødelæggelsen større, Lavaen fremskjød sig med en slig Kraft, at den rev hele Klippemasser med sig, samt begrov to Landsbyer og store Landstrækninger, hvoriblandt en Adelsmands hele skjønne Eiendom af en Million Ducaters Værdi. Askehøien paa Bjergets Top er dertil indstyrtet og reent forsvunden, hvorimod der den 28de faldt en saadan Askeregn i Neapel, at Bjerget hele Dagen ikke kunde sees. Den 30te var det atter roligt.
Lolland-Falsters Stifts-Tidende, 1834-09-30
J Christiania er den 3die de, om Aftenen, sporet et Jordskjælv, som af Nogle angives at have været temmelig stærkt. Paa den nordre og østre Kant af Staden synes Bevægelsen at have været meest mærket.
Lolland-Falsters Stifts-Tidende, 1834-09-30
Capitain Lindeberg i Stokholm har nu i en Skrivelse til Overstatholderen, som læses i "Aftonbladet, erklæret: "at han ikke antager den kongelige Benaadning, men vil døe, helst paa sin Fødselsdag, den 8de November, da han troer, at hans Hoved, naar det falder under Øxen, vil stifte mere Gavn for Fædrelandet, end naar det bliver siddende paa Skuldrene." Bladet "Dagligt Allehaanda" bemærker dertil: "J Sandhed, Hr. Linde berg volder Øvrigheden megen Plage, som den saa let kunde have undgaaet." Major, Friherre v. Düben, som blev forviist fra Sverrig formedelst sin Forbindelse med Prinds Gustav Wasa, har faaet Tilladelse til at tilbringe eet Aar i Fædrelandet, hvilken Tid kan ventes forlænget, naar han opfører sig derefter.
Lolland-Falsters Stifts-Tidende, 1834-09-30
Til Bestridelse af de Cholera foraarsagede overordentlige Udgivter har Kongen af Sverrig forlangt en Credit af 500,000 Rd. af Rigsdagen. Dronningen har sendt 5,000 Rd. Bco. til Understøttelse for de Nødlidende i Jönköping.
Lolland-Falsters Stifts-Tidende, 1834-09-30
Jndenlandsk. Ved Valgmødet i Helsingøer den 17de ds. valgtes til Deputeret Statsraad og Borgemester Steenfeldt, Ridder af Nordstjernen, med 125 Stemmer, og til Suppleant Agent Svendsen, Formand for Byens Repræsentanter, med 96 Stemmer. De Valgberettigedes Antal var 226, hvoraf 182 havde indfundet sig. Forsamlingen var i Øvrigt meget stor, da mange Jkke Valgberettigede viste deres Deeltagelse, ved at overvære Valgforhandlingen. - Hs. kgl. Hbd. Prinds-Gouverneurens Fødselsdag var i Aar af dobbelt Jnteresse for Svendborg, idet at Valgmoderne for Kjøbstædernes 8de Valgdistrict (Nyborg, Svendborg, Faaborg, og Rudkjøbing) afsluttedes her den 18de September. Det bekjendtgjorte Resultat af Valgene, nemlig: at Agent L. P. Voigt i Faaborg er valgt til Deputeret og Kjøbmand P. Jacobsen sammesteds til Suppleant, vakte særdeles meget Tilfredshed. – Udfaldet af den paa Hovedgaarden Holsteinborg fra den 15de til den 18de de, afholdte Valghandling i det 8de Valgdistrict for de mindre Landeiendomsbesiddere var, at Sognefoged og Gaardfæster Hans Nielsen i Østerbogebjerg, Boeslunde Sogn, blev valgt til Deputeret, og Selveier og Møller H. Dahl af Holløse Mølle til Suppleant, den Første med 303, den Sidste med 280 Stemmer. - For Jtzehoe og Kellinghusen blev den 16de ds. Over- og Landsrets Advocat Lock valgt til Deputeret med 151 og Politimester v. Eggers til Suppleant med 103 Stemmer. Næste Dags Aften bragte deres Venner dem, med Fakkeltog og ledsaget af et Musikcorps, en Lykønskning udenfor deres Bopæle. J Glückstadt er Over- og Landrets=Advocat v. Prangen valgt til Deputeret og Brændeviinsbrænder Rohde til Suppleant; i Heide og Meldolf Landsfuldmægtig Peters til Deputeret og Land secretair Ottens til Suppleant; i Sønderborg (hvor Kjøbmand C. Petersen frabad sig det paa ham faldne Deputeret Valg) Senator Heide til Deputeret og Etatsraad Manthey til Suppleant; i Segeberg og Oldesloe Kjøbmand Schuder til Deputeret og Senator Westphal til Suppleant; i Neustadt og Heiligenhafen Kjøbmand Lorenzen i Kiel til Deputeret og Kjøbmand Faesch sammesteds til Suppleant. J Kiel vil nu Kjøbmand Schwefsel blive Deputeret i Stedet for Justitsraad Hegewisch, som afslog Valget.
Lolland-Falsters Stifts-Tidende, 1834-09-30
Endnu er i Danmark ikke afholdt noget Væddeløb, som saavel forud som siden efter har vakt en større Jnteresse, end det Sweepstakes-Løb, hvormed Væddeløbene i Aar sluttedes ved Kjøbenhavn. Det gjaldt nemlig om at vise, hvorvidt det ædle Blod fortjener den Beskyldning, at det ikke er udholdende. Jkke alene det urigtige i denne forudfattede Mening faaes her, men der havdes ogsaa et føinefaldende Beviis for, at at i samme Grad Hesten er meere forædlet, besidder den tillige en større Kraft, der viser sig ved Hurtighed og Udholdenhed; thi Charger, som seirede, er nemlig en i høi Grad forædlet Hest, og muligt er den endog Fuldblod, da Moderen er solgt i England som Saadan, men manglede alt Beviis for Rigtigheden. Løbet, der gik Banen 9 Gange rundt, eller en Strækning af 2 Miil, begyndte i en jævn Jagtgallop, hvori Mirza førte, tæt fulgt af Oporto. Augusta og Charger holdt sig tilbage og syntes hver for sig at ville være den Sidste. Saaledes vedbleves 2 Omgange, hvorefter Augusta nærmede sig Oporto, og kom i 5te Omgang nær ved Miraa. Først i den 9de Omgang begyndte Charger rigtig sit Løb; Oporto gik atter forbi Augusta, og som en Piil skjød nu Charger forbi den ene efter den anden, og uagtet den hæftigste Kamp slog den dog Miraa med 2 Hestelængder. Den sidste Omgang varede kun 2 Minuter og 5 Secunder, som er den korteste Tid at Banen er tilbagelagt i, og kan afgive et Begreb om den Kamp, der i dette Løb fandt Sted. Hele Løbet varede 24 Minuter og 48 Secunder og Hestene vare forholdsviis kun lidet angrebne.
Lolland-Falsters Stifts-Tidende, 1834-09-30
J Altona ere i denne Tid adskillige Personer blevne angrebne af de naturlige Børnekopper.
Lolland-Falsters Stifts-Tidende, 1834-09-30
Mariebo. J Kjøbstædernes 10de Valgdistrict, som indbefatter Saxkjøbing, Nysted, Nykjøbing og Stubbekjøbing, bleve de bekjendtgjorte Valg tilendebragte den 26de ds. Ved Fleerstemmighed valgtes Hr. Brændeviinsbrænder J. Sidenius paa Prindseholm til Deputeret og Hr. Kjøbmand N. Sidenius i Nykjøbing til Suppleant.
Lolland-Falsters Stifts-Tidende, 1834-09-30
J Hr. Farver Feilbergs Hauge her i Mariebo staaer et Pæretræe i denne Tid med fulde Blomster. Ved en i disse Dage falden mild Regn ere Jøderne blevne ret beqvemme til Dyrkning for Vintersæden.
Lolland-Falsters Stifts-Tidende, 1834-09-30
Ledigt Embede. Under det danske Cancelli. Arninge Sognerald i Lolland, 300 Rbd.
Lolland-Falsters Stifts-Tidende, 1834-09-30
Bekjendtgjørelser.
Lolland-Falsters Stifts-Tidende, 1834-09-30
Auctioner. Efter Forlig, Execution og vedkommende Udlægshavers Reqvisition bliver Hovedgaarden Waldnæssegaard, beliggende i Waalse Sogn paa Falster og staaende for Hartkorn frie Hovedgaardstaxt 54 Tdr. 7 Skpr. 1 Fdkr. 2 Albm. og ufrit 14 Tdr. 2 Skpr. 2 Fdkr. 1 1/2 Albm. Ager og Eng samt 3 Skpr. 11 1/2 Albm. Skovskyld, med et Areal af omtrent 370 Tdr. Land Ager- og Græsningsjorder og af circa 80 a 100 Tdr. Land Skov, tilliggende 22 Huusmændshuuse med Jordlodder og desuden en Jordlod af 8 Tdr. Lands Størrelse, samt Konge- og Kirketienden af det ufrie Hartkorn, forsaavidt det henhører under Waalse Sogn, stillet til Bortsælgelse, ved 3 Auctioner, som afholdes Mandagene den 20de October samt 3die og 17de November d. A., Formiddag Kl. 11. Første og anden Auction afholdes paa Falster Birks Tinghuus ved Nyekjøbing og tredie Antion paa Waldnæssegaard. Auctionsconditionerne ville forinden Auctionerne blive fremlagte til Eftersyn paa Gjestgivergaardene i Nyekjøbing paa Falster, i Mariebo, i Stege og i Slagelse, samt hos C. Hansen ved Kjøge, paa Postgaarden i Odense og hos Forpagter Hansen paa Valdnæssegaard, der tillige paaviser Eiendommen. Hvilket herved bekjendtgjøres saavel til de Lysthavendes Efterretning som for Pantecreditorerne paa den i Placaten af 22de April 1817 anordnede Maade. Falsters Birk, den 20de September 1834. C. G. Krüger.
Lolland-Falsters Stifts-Tidende, 1834-09-30
Jfølge Forlig og Execution bliver Jagten Enighedens kaldet, drægtig 8 Commercelæster, forhen tilhørende og ført af Skipper Ole Larsen paa Feis, absolut bortsolgt ved een eneste Auction, der afholdes paa Børsen, her i Staden Tirsdagen den 14de Octbr. førstkommende om Middagen Kl. 1. Conditionerne og øvrige Documenter ere forinden til Eftersyn hos Undertegnede, boende i Lavendelstræde No. 88. Skibet, der ligger bag Børsen, paavises fra Kjælderen Nr. 63 under Nybørs. Kjøbenhavn, den 20de September 1834. P. L. Benzon, Procurator.
Lolland-Falsters Stifts-Tidende, 1834-09-30
Jndkaldelse.
Lolland-Falsters Stifts-Tidende, 1834-09-30
Creditorerne i Stervboerne efter følgende Afdøde under Grevskabet Hardenberg-Reventlows vestre Districts Skiftejurisdiction, nemlig: 1. Fæstegaardmand Henrik Larsen af Ringseby og 2. Tjenestekarl Hans Hansen af Vester Carleby, indkaldes herved, med 12 Ugers Varsel, til at anmelde og beviisliggjøre deres Fordringer for mig, som Skifteforvalter. Lienlund, den 25de September 1834. Meyenberg.
Lolland-Falsters Stifts-Tidende, 1834-09-30
Tjeneste ledig. Addressecontoiret anviser, hvor en velopdragen, confirmeret Dreng kan blive antaget i Handelslære enten strax eller til 1ste November.
Lolland-Falsters Stifts-Tidende, 1834-09-30
Condition ønskes. Et ungt Menneske ønsker sig ansat som Bestyrer af en Mølle, og anbefaler sig med de bedste Vidnesbyrd, saavel om Duelighed som Møllebygger og Møller, som om Reelite. De herpaa Reflecterende ville ved Hr. C.H. Galthen i Mariebo erholde nærmere Underretning.
Lolland-Falsters Stifts-Tidende, 1834-09-30
Ved Tallotteriets 1272de Trætning i Altona udkom: No. 46. 68. 88. 42. 4.
Lolland-Falsters Stifts-Tidende, 1834-10-03
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 79. Trykt, forlagt og udgivet af C. C. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-10-03
Adskilligt. Det spanske Procuradores-Kammer har nu besluttet at forelægge Dronningen en Petition, hvori der ikke alene vil blive ansøgt om, at see de nuværende Ministre afskedigede, men endog gjort Forslag til Andres Udnævnelse. Der yttres Formodning om, at Dronningen af Spaniens Parti dog tilsidst maa ty til den franske Jntervention. J en Skrivelse hedder det nemlig, at Prætendentens Sag virkelig snarere er i Tiltagende end i Aftagende.
Lolland-Falsters Stifts-Tidende, 1834-10-03
Pairskammeret i Lissabon har den 12te ds, antaget Lovforslaget angaaende Dronning Marias Formæling, hvorefter en Dampbaad skal være afsendt, for at hente Hertugen af Leuchtenborg. Med Don Pedros Befindende var det endnu i Midten af September uden synderlig Forandring.
Lolland-Falsters Stifts-Tidende, 1834-10-03
Engelske Blade berette, at en Opstand er udbrudt i de græske Provindser Messenien og Arcadien.
Lolland-Falsters Stifts-Tidende, 1834-10-03
Den 12te ds, indviedes Alexanders Søilen i St. Petersborg.